open-index/open-wikipedia-markdown huggingface dataset:
Κατάλογος τρεχόντων Δημάρχων των 50 μεγαλύτερων πόλεων των ΗΠΑ

Στις Ηνωμένες Πολιτείες, ο Δήμαρχος είναι ο αρχηγός του Δήμου που διοικεί και ο επικεφαλής της τοπικής κυβέρνησης. Στις περισσότερες περιπτώσεις είναι η ανώτατη πολιτειακή αρχή σε δημοτικό επίπεδο. 

Υπάρχουν διάφοροι τύποι Δημάρχων στις Ηνωμένες Πολιτείες, με τις δύο πιο γνωστές να είναι: 

**1) Δήμαρχος ("''Mayor''")** 

Σε αυτή την περίπτωση, ο Δήμαρχος και το Δημοτικό Σύμβούλιο είναι δύο ξεχωριστά γραφεία. Θεωρείται ισχυρό σύστημα διακυβέρνησης για τον Δήμαρχο, ο οποίος μπορεί να ασκεί ελεύθερα την εκτελεστική και την νομοθετική εξουσία που του παραχωρείται, ενώ μπορεί να διορίζει τους υπαλλήλους που άπτονται του Δήμου (εν αντιθέσει με τον Διευθυντή του Συμβουλίου). Επίσης, ο Δήμαρχος σε αυτή την περίπτωση μπορεί να ασκεί βέτο σε αποφάσεις του Δημοτικού Συμβουλίου. Αυτό το σύστημα εφαρμόζεται κυρίως σε μεγαλύτερες πόλεις των Ηνωμένων Πολιτειών, διότι έτσι μπορούν να ελέγξουν καλύτερα τις πολλαπλές υπηρεσίες και τα τμήματα που υπάρχουν σε αυτές. 

**2) Διευθυντής του Δημοτικού Συμβουλίου ("''Council Manager''")**

Σε αυτή την περίπτωση, ο Δήμαρχος, είναι αντικειμενικά πιο ανίσχυρος και θεωρείται πρώτος μεταξύ ίσων στο δημοτικό συμβούλιο της κάθε πόλης. Επίσης, προεδρεύει του Δημοτικού Συμβουλίου, ενώ έχει και αδύναμη εκτελεστική και νομοθετική εξουσία. Αυτό το σύστημα συνήθως εφαρμόζεται σε μικρότερου πληθυσμού πόλεις, όμως υπάρχουν και μερικές μεγαλύτερες πόλεις που το εφαρμόζουν αυτό το σύστημα τοπικής διακυβέρνησης. 

## Τρέχοντες πολιτικοί συσχετισμοί
Για τις 50 μεγαλύτερες πόλεις των Ηνωμένων Πολιτειών, 36 δήμαρχοι ανήκουν στο Δημοκρατικό Κόμμα, 11 δήμαρχοι ανήκουν στο Ρεπουμπλικανικό Κόμμα, καθώς και 3 δήμαρχοι είναι ανεξάρτητοι (οι δύο εκ των τριών υποστηρίζονται από το Δημοκρατικό Κόμμα). 

## Κατάλογος των εν ενεργεία Δημάρχων στις 50 μεγαλύτερες πόλεις των ΗΠΑ

## Παραπομπές


Κατηγορία:Τοπική αυτοδιοίκηση ανά χώρα
Κατηγορία:Πολιτική των Ηνωμένων Πολιτειών
Κατηγορία:Ηνωμένες Πολιτείες Αμερικής
Κατηγορία:Κυβέρνηση στις Ηνωμένες Πολιτείες
Κατηγορία:Δήμαρχοι
Κατηγορία:Πόλεις των ΗΠΑ
Σύντνι

Το **Σύντνι** (αγγλικά: Sydney) είναι κοινότητα στην ανατολική ακτή της Νήσου Κέιπ Μπρετόν στη Νέα Σκωτία του Καναδά στον περιφερειακό δήμο του Κέιπ Μπρετόν. Το Σύντνι ιδρύθηκε το 1785 από τους Βρετανούς, ενσωματώθηκε ως πόλη το 1904 και διαλύθηκε την 1η Αυγούστου 1995, όταν συγχωνεύτηκε στον περιφερειακό δήμο.

Το Σύντνι χρησίμευσε ως πρωτεύουσα της αποικίας της Νήσου Κέιπ Μπρετόν, μέχρι το 1820, όταν η αποικία συγχωνεύτηκε με τη Νέα Σκωτία και η πρωτεύουσα μετακόμισε στο Χάλιφαξ.

## Δημογραφικά στοιχεία

Η Στατιστική Καναδά κατατάσσει το Σύντνι ως μέτριο πληθυσμιακό κέντρο, το οποίο για λόγους απογραφής περιλαμβάνει τις γειτονικές κοινότητες του Ουέστμαουντ, ένα σημαντικό τμήμα του Σύντνι Ρίβερ και άλλα τμήματα της πρώην κομητείας του Κέιπ Μπρετόν. Ο πληθυσμός το 2011 στην περιοχή απογραφής του Σύντνι ήταν 31.597 κάτοικοι, καθιστώντας το το μεγαλύτερο πληθυσμιακό κέντρο στη Νήσο Κέιπ Μπρετόν.

## Παραπομπές


## Εξωτερικοί σύνδεσμοι
* 

Κατηγορία:Νέα Σκωτία
Είμαστε όλοι δολοφόνοι

***Είμαστε όλοι δολοφόνοι*** (Γαλλικά: *Nous sommes tous des assassins*) είναι γαλλο-ιταλική ταινία του 1952 που γράφτηκε και σκηνοθετήθηκε από τον Αντρέ Καγιάτ, πρώην δικηγόρο.  Αφηγείται την ιστορία του Ρενέ, ενός νεαρού άνδρα από τις φτωχογειτονιές, που εκπαιδεύτηκε από τη Γαλλική Αντίσταση κατά τον Β΄ Παγκόσμιο Πόλεμο στον αγώνα κατά των Γερμανών. Συνεχίζει να σκοτώνει πολύ μετά το τέλος του πολέμου, καθώς αυτό είναι το μόνο που ξέρει να κάνει.

Η ταινία συμμετείχε στο Φεστιβάλ Κινηματογράφου των Καννών το 1952 και κέρδισε το Ειδικό Βραβείο Κριτικής Επιτροπής. 

## Πλοκή
Κατά τη διάρκεια του Β' Παγκοσμίου Πολέμου, ο Ρενέ Λε Γκουέν (Μαρσέλ Μουλουντζί), ένας μικροαπατεώνας, στρατολογήθηκε στη Γαλλική Αντίσταση και εκπαιδεύτηκε ως επαγγελματίας δολοφόνος κατά των Γερμανών κατακτητών. Αλλά όταν τελειώνει ο πόλεμος, συνεχίζει να εφαρμόζει ό, τι έχει διδαχθεί με αποτέλεσμα να συλληφθεί και να καταδικαστεί σε θάνατο. Περιμένοντας στο κελί του την ακριβή ημερομηνία εκτέλεσης, εξακολουθεί να ελπίζει ότι ο Πρόεδρος, κατόπιν ενεργειών του δικηγόρου του (Κλωντ Λαιντύ), θα του δώσει χάρη. Ο δικηγόρος του προσπαθεί να αποδείξει ότι οι δολοφονίες του πελάτη του βασίζονται σε ένα σοβαρό κενό, ένα κοινωνικό πρόβλημα. Και καθώς ο δικηγόρος προσπαθεί να πάρει τη χάρη, ο Λε Γκουέν συνδέεται με άλλους καταδικασμένους: τον Τζίνο, έναν Κορσικανό που είχε εμπλακεί σε μια υπόθεση βεντέτας, τον Ντυτουά, που αρνείται την ενοχή του και τον Μπωσέ, δολοφόνο της μικρής κόρης του.

Ο Αντρέ Καγιάτ μέσα από τις ταινίες του προσπάθησε να καταδείξει τις ανισότητες και την αδικία του γαλλικού δικαστικού συστήματος. Η ταινία παρουσιάζεται ως κατηγορητήριο κατά της θανατικής ποινής.

## Παραπομπές


Κατηγορία:Ταινίες του 1952
Κατηγορία:Γαλλικές ταινίες της δεκαετίας 1950
Κατηγορία:Ιταλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Γαλλικές δραματικές ταινίες
Κατηγορία:Ταινίες Β΄ Παγκοσμίου Πολέμου
Δελβωξίτης

Ο **δελβωξίτης** (αγγλ. *Delvauxite*), επίσης γνωστός ως ***βορικίτης***, είναι ένυδρο φωσφορικό άλας του σιδήρου. Ο χημικός τύπος του είναι: .

Είναι άμορφο, μη κρυσταλλικό ορυκτό. Ορισμένες φορές μπορεί να φέρει υαλώδους υφής βοτρυοειδή συσσωματώματα. Το χρώμα του συνήθως είναι κιτρινοκάστανο μέχρι σκούρο καστανό. Έχει λάμψη κηρώδη και γραμμή κόνεως με χρώμα ανοικτό καστανό και δύναται να σχηματίζει σταλακτίτες. Πρώτη φορά περιγράφηκε το 1838, από τον Βέλγο χημικό Ντυμόν (Dumont) και έλαβε αυτή την ονομασία προς τιμήν του χημικού J.S.P.J. Delvaux de Fenffe (1782–1863). Απαντάται στο Βέλγιο και την Τσεχία και σε άλλες επίσης χώρες.

## Παραπομπές
 

Κατηγορία:Ορυκτά του σιδήρου
Κατηγορία:Φωσφορικά ορυκτά
Αγκασάκ

Το **Αγκασάκ** (γαλλικά: *Agassac*, οξιτανικά: *Agaçac*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Αγκασασουά (γαλλικά: *Agassaçois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Ωτ-Γκαρόν
Δημήτρης Σκαρμούτσος

Ο **Δημήτρης Σκαρμούτσος** (Αθήνα, 10 Ιουνίου 1970) είναι Έλληνας σεφ και τηλεοπτική προσωπικότητα.

## Bιογραφία
Γεννήθηκε στην Αθήνα το 1970. 

Σε ηλικία 18 ετών εγκαταστάθηκε στην Αμερική όπου σπούδασε οικονομικά στο UCLA και στο Culinary Institute of America. Εκεί, μαθήτευσε και δούλεψε με γνωστούς σεφ, όπως ο Τόμας Κέλερ. Το 1996 ξεκίνησε να δουλεύει σε μεγάλα ξενοδοχεία της Αμερικής, όπως μεταξύ άλλων το «Sheraton Hotel» όπου ήταν και ο executive chef.

Το 2001 επέστρεψε στην Ελλάδα και το 2005 έγινε σεφ του αθηναϊκού εστιατορίου «Αλάτσι», για το οποίο κέρδισε Χρυσό Σκούφο και βραβεία Gourmet. Η τηλεοπτική του παρουσία άρχισε το 2010. Έχει υπάρξει κριτής στα ριάλιτι «MasterChef Greece», «MasterChef Junior Greece» και «Golden Barista», έχει παρουσιάσει τις εκπομπές «Χωρίς Συνταγή», «Food n' Friends», «Γειτονιές στο Πιάτο» και το ριάλιτι «Blind Taste» και έχει συμμετάσχει στις εκπομπές «Joy It's inside you», «Πρωινό μας», «Fay's Time» και «Buongiorno» ως σεφ της στήλης μαγειρικής.

Το 2020 είχε τέσσερα εστιατόρια και την υπηρεσία catering «Δειπνοσοφιστήριον»*.*

## Τηλεόραση

## Παραπομπές


Κατηγορία:Έλληνες μάγειρες
Κατηγορία:Έλληνες επιχειρηματίες
Κατηγορία:Έλληνες τηλεπαρουσιαστές
Ανάν (Ωτ-Γκαρόν)

Το **Ανάν** (γαλλικά και οξιτανικά: *Anan*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Αναναί (γαλλικά: *Anannais*).

## Παραπομπές


Κατηγορία:Κοινότητες της Ωτ-Γκαρόν
Πελετά Αρκαδίας

μικρογραφία|Παραδοσιακή κατοικία στα Πελετά Νότιας Κυνουρίας.
Τα **Πελετά** είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Τα Πελετά βρίσκονται στα όρια με την Περιφερειακή Ενότητα Λακωνίας σε απόσταση 20 χλμ. Ν. από το Λεωνίδιο, 107 χλμ. ΝΑ. από την Τρίπολη (μέσω Άστρους) και 76 χλμ. Α. από τη Σπάρτη (μέσω Τύρου). Το χωριό είναι κτισμένο σε οροπέδιο, στους βόρειους πρόποδες του όρους Μαδάρα της οροσειράς του Πάρνωνα σε υψόμετρο 652 μέτρα. Αναφέρεται από την εποχή της τουρκοκρατίας, υπήρξε κεφαλοχώρι της περιοχής και μαζί με την Κουνουπιά, την Αμυγδαλιά, το Πηγάδι, τη Βλησιδιά και τη Χούνη αποτελούν τα λεγόμενα "Κουνουποχώρια". Τα παλιότερα χρόνια, λόγω της γεωγραφικής του θέσης αποτελούσε εμπορικό κόμβο της γύρω περιοχής και υπήρχαν αστυνομικό τμήμα, πολλά εμπορικά καταστήματα, ραφεία, εστιατόρια, υποδηματοποιεία, φαρμακείο. Έχει αρκετά διώροφα πετρόκτιστα σπίτια με την χαρακτηριστική τοπική αρχιτεκτονική και οι κάτοικοί του ασχολούνται με τη γεωργία (φημίζονται για τα αμπέλια τους) και κτηνοτροφία. Νοτιοανατολικά του χωριού, στη τοποθεσία "Κάτω Κάμπος" και σε απόσταση 1,5 χλμ. βρίσκεται η "καταβόθρα των Πελετών", το πέμπτο σε βάθος σπήλαιο της Ελλάδας αφού φθάνει τα 620 μέτρα (σχεδόν στο επίπεδο της θάλασσας).

## Διοικητικά στοιχεία
Ως οικισμός αναφέρεται επίσημα, μετά την απελευθέρωση, το 1845 ΦΕΚ 32Α - 08/12/1845 να προσαρτάται στον τότε δήμο Σελινούντος. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας και από το 1913 έως το 1940 (οπότε διορθώθηκε) το όνομα γραφόταν *Πελωτά*. Σύμφωνα με το σχέδιο Καλλικράτης μαζί με την Αμυγδαλιά αποτελούν την τοπική κοινότητα Πελετών που ανήκει στο Δήμο Νότιας Κυνουρίας και σύμφωνα με την απογραφή του 2011 ως κοινότητα είχε πληθυσμό 303 κατοίκους. Σύμφωνα με την απογραφή του 2021 ως οικισμός έχει 247 κατοίκους.

### Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


## Εξωτερικοί σύνδεσμοι
* Αρχιτεκτονική ανάλυση παραδοσιακών κτηρίων και συνόλων - Πελετά από το Εθνικό Μετσόβειο Πολυτεχνείο - Σχολή Αρχιτεκτόνων Μηχανικών
* Οι αναγνώστες ταξιδεύουν: Πελετά Νότιας Κυνουρίας, τα μυστικά της καραντίνας από τον ιστότοπο https://www.kathimerini.gr/
* Έκθεση αποστολής εξερεύνησης «Καταβόθρα Πελετών 2010»  από τον Σπηλαιολογικό Ελληνικό Εξερευνητικό Όμιλο 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Γενικός Γραμματέας του Κομμουνιστικού Κόμματος του Βιετνάμ

Ο **Γενικός Γραμματέας της Κεντρικής Επιτροπής του Κομμουνιστικού Κόμματος του Βιετνάμ** (*Tổng Bí thư Ban Chấp hành Trung ương Đảng Cộng sản Việt Nam*), γνωστός ως  **Πρώτος Γραμματέας** (*Bí thư Thứ nhất*), είναι το ανώτατο αξίωμα εντός του  Κομμουνιστικού Κόμματος του Βιετνάμ. 

Η Γενική Γραμματεία ήταν το δεύτερο στην ιεραρχία αξίωμα εντός του κόμματος όταν ο Χο Τσι Μινχ ήταν **Πρόεδρος**, μια θέση η οποία υφίστατο από το 1951 ως το 1969. Ο Γενικός Γραμματέας είναι επίσης Γραμματέας της Κεντρικής Στρατιωτικής Επιτροπής, του σημαντικότερου κομματικού οργάνου για στρατιωτικά ζητήματα. Για κάποια περίοδο, η θέση του Γενικού Γραμματέα ήταν συνώνυμη με εκείνη του υπέρτατου ηγέτη του Βιετνάμ. Ο σημερινός Γενικός Γραμματέας είναι πρώτος στην ιεραρχία του Πολιτμπιρό.

Ο πρώτος Γενικός Γραμματέας του κόμματος ήταν ο Τραν Φου, ο οποίος συνελήφθη από τους Γάλλους και πέθανε στη φυλακή. O τρίτος Γενικός Γραμματέας, Χα Χουί Ταπ ανατράπηκε τον Μάρτιο του 1938 και τον Μάιο της ίδιας χρονιάς συνελήφθη από τις αρχές. O διάδοχός του, Νγκουγιέν Βαν Κου συνελήφθη από τις αρχές το 1940 και εκτελέστηκε με τυφεκισμό στις 25 Μαΐου 1941. 
Από τις 2 Σεπτεμβρίου 1969 ως τον θάνατό του στις 10 Ιουλίου 1986 Γενικός Γραμματέας και αναμφισβήτητα πρόεδρος του Βιετνάμ ήταν ο Λε Ντουάν. Το 2011 ανέλαβε γενικός γραμματέας ο Νγκουγιέν Φου Τρονγκ, ο οποίος επανεξελέγη τον Ιανουάριο του 2021.

## Κατάλογος γενικών γραμματέων

## Σημειώσεις

## Παραπομπές


## Βιβλιογραφία

* 
* 
* * 
* 
* 
* 
* 
* 
* 
* 
* 
* 

Γενικος Γραμματεας
Χόρας Μαν

Ο **Χόρας Μαν** (4 Μαΐου 1796 - 2 Αυγούστου 1859) ήταν Αμερικανός  πολιτικός των Ρεπουμπλικάνων. Αξιοσημείωτο έργο του αποτελεί η εκπαιδευτική μεταρρύθμιση και η προώθηση της δημόσιας εκπαίδευσης. Το 1848, ο Μαν εξελέγη στη Βουλή των Αντιπροσώπων ενώ προηγουμένως είχε υπηρετήσει ως Υπουργός Παιδείας της Μασαχουσέτης.

Υποστήριζε ότι η καθολική δημόσια εκπαίδευση ήταν ο καλύτερος τρόπος να μετατραπούν τα παιδιά σε πειθαρχημένους, συνετούς δημοκρατικούς πολίτες. Έτσι, ο Μαν κέρδισε πήρε την έγκριση από τους  για την κατασκευή δημόσιων σχολείων.

## Βιογραφία
Ο Χόρας Μαν γεννήθηκε στις 4 Μαΐου 1796 στο Φράνκλιν της Μασαχουσέτης. Ο πατέρας του ήταν αγρότης χωρίς πολλά χρήματα. Σε ηλικία είκοσι ετών, εγγράφηκε στο Πανεπιστήμιο του Μπράουν και αποφοίτησε σε τρία χρόνια, ενώ η συνολική εκπαίδευσή του δεν υπερέβαινε τις έξι εβδομάδες μέχρι τότε. Σύχναζε όμως στη Βιβλιοθήκη της Μασαχουσέτης, την πρώτη στις Ηνωμένες Πολιτείες. Έμαθε Ελληνικά και Λατινικά από τον Samuel Barrett. Στη συνέχεια σπούδασε νομική και δίδαξε για ένα διάστημα Ελληνικά και Λατινικά.

Το 1830, ο Μαν παντρεύτηκε την Charlotte Messer, που πέθανε δύο χρόνια αργότερα, την 1η Αυγούστου 1832. Το 1843, παντρεύτηκε την Mary Tyler Peabody.

## Εκπαιδευτική μεταρρύθμιση
Το 1837 διορίστηκε γραμματέας του νεοσύστατου Διοικητικού Συμβουλίου της Μασαχουσέτης. Κατέχοντας αυτήμ τη θέση, εργάστηκε με αξιοσημείωτη ζέση

Ο Μαν επισκέπτηκε κάθε σχολείο της πολιτείας, ώστε να μπορέσει να εξετάσει φυσικά κάθε σχολικό χώρο. Σχεδίασε και εγκαινίασε το κανονικό σχολικό σύστημα της Μασαχουσέτης στο Λέξινγκτον όπου άρχισε να ετοιμάζει μια σειρά ετήσιων εκθέσεων, οι οποίες είχαν ευρεία κυκλοφορία. Με την υπεράσπιση της κατάργησης της σωματικής τιμωρίας ως μέσον επίτευξης πειθαρχίας, ήλθε σε σύγκρουση με αρκετούς εκπαιδευτικούς.

Το 1838, στο The Common School Journal παρέθεσε τις ιδέες του για το δημόσιο σχολείο.

Υπό την αιγίδα του διοικητικού συμβουλίου, αλλά και με δικά του έξοδα, ταξίδεψε στην Ευρώπη το 1843 για να επισκεφτεί σχολεία, ειδικά στην Πρωσία, και η έβδομη ετήσια έκθεσή του, που δημοσιεύθηκε μετά την επιστροφή του, περιείχε τα αποτελέσματα της περιοδείας του.

Ο Μαν ελπίζει ότι φέρνοντας σε επαφή όλα τα παιδιά όλων των τάξεων, θα μπορούσαν να έχουν μια κοινή μαθησιακή εμπειρία. Ο Μαν πρότεινε επίσης ότι η ύπαρξη σχολείων θα βοηθούσε τους μαθητές να κτίσουν χαρακτήρα. Η οικοδόμηση του χαρακτήρα ενός ατόμου ήταν εξίσου σημαντική με την ανάγνωση, τη γραφή και την αριθμητική. Ο Μαν πίστευε ότι οι γυναίκες ήταν πιο κατάλληλες για διδασκαλία, ανεξάρτητα από το καθεστώς τους ως μητέρας.

## Παραπομπές


Κατηγορία:Αμερικανοί εκπαιδευτικοί
Κατηγορία:Αμερικανοί πολιτικοί
Αντόνιο Λαμπριόλα

Ο **Αντόνιο Λαμπριόλα** (*Antonio Labriola*, 2 Ιουλίου 1843 – 12 Φεβρουαρίου 1904) ήταν Ιταλός φιλόσοφος και θεωρητικός του μαρξισμού. Παρά το ότι δεν υπήρξε ποτέ μέλος κάποιου μαρξιστικού πολιτικού κόμματος, η σκέψη του επηρέασε πολλούς πολιτικούς στην Ιταλία των αρχών του 20ού αιώνα, όπως τον ιδρυτή του Ιταλικού Φιλελεύθερου Κόμματος Μπενεντέτο Κρότσε και τους ηγέτες του Ιταλικού Κομμουνιστικού Κόμματος Αμαντέο Μπορντίγκα και Αντόνιο Γκράμσι. Επηρέασε ακόμα και τον Λέοντα Τρότσκι, σύμφωνα με τον ίδιο τον Τρότσκι.

## Βιογραφικά στοιχεία
Ο Λαμπριόλα γεννήθηκε στο Κασσίνο, πόλη που υπαγόταν τότε στα Παπικά Κράτη. Γονείς του ήταν η Φραντσέσκα Πονάρι και ο σύζυγός της Φραντσέσκο Σαβέριο Λαμπριόλα, που δίδασκε φιλολογία σε γυμνάσιο και ήταν ανεψιός του νομικού και διανοητή του Διαφωτισμού Φραντσέσκο Μάριο Παγκάνο. Το 1861 ο Αντόνιο εγγράφηκε στο Πανεπιστήμιο της Νάπολης. Μετά την αποφοίτησή του, παρέμεινε στη Νάπολη και έγινε δάσκαλος. Κατά τη διάρκεια αυτής της περιόδου, επεδίωξε την ικανοποίηση του ενδιαφέροντός του για τη φιλοσοφία, την ιστορία και την εθνογραφία. Στις αρχές της δεκαετίας του 1870, ο Λαμπριόλα ξεκίνησε να δημοσιογραφεί και τα τότε γραπτά του εκφράζουν φιλελεύθερες απόψεις και μια στάση κατά του χριστιανικού κλήρου.

Το 1874 ο Λαμπριόλα έγινε καθηγητής πανεπιστημίου (στην έδρα της φιλοσοφίας της Ιστορίας) στη Ρώμη, όπου θα περνούσε το υπόλοιπο της ζωής του διδάσκοντας, γράφοντας και συζητώντας. Αν και ήταν επικριτικός για τον φιλελευθερισμό από το 1873, η μετακίνησή του προς τον μαρξισμό ήταν σταδιακή και δεν εξέφρασε ρητά μια σοσιαλιστική οπτική μέχρι το 1889. Πέθανε στη Ρώμη σε ηλικία 60 ετών. 

## Φιλοσοφία
Επηρεασμένη πολύ από τους Χέγκελ και Χέρμπαρτ, η προσέγγιση του Λαμπριόλα στη μαρξιστική θεωρία ήταν πιο ανοιχτή από εκείνη των θεωρητικών, όπως του Καρλ Κάουτσκι. Ο Λαμπριόλα είδε τον μαρξισμό όχι ως μια τελική και αυτάρκη σχηματοποίηση της ιστορίας, αλλά ως μια συλλογή δεικτών για την κατανόηση των ανθρώπινων πραγμάτων. Αυτοί οι δείκτες έπρεπε να είναι κάπως ανακριβείς εάν ο μαρξισμός λάμβανε υπόψη τις περίπλοκες κοινωνικές διαδικασίες και την ποικιλία των δυνάμεων που λειτουργούσαν στην ιστορία. Η μαρξιστική θεωρία έπρεπε να γίνει αντιληπτή ως θεωρία κριτική της ιδεολογίας, στο ότι δεν βλέπει καμία αλήθεια ως αιώνια και είναι έτοιμη να απορρίψει και τις δικές της ιδέες αν η εμπειρία το υπαγόρευε. Η περιγραφή του για τον μαρξισμό ως μια «φιλοσοφία της πράξης» θα εμφανιζόταν ξανά στα *Quaderni del carcere* του Γκράμσι. 

## Παραπομπές


## Εξωτερικοί σύνδεσμοι
* ''Antonio Labriola Archive'' στο Marxists Internet Archive
* 
* 

Κατηγορία:Ιταλοί φιλόσοφοι
Κατηγορία:Φιλόσοφοι του 19ου αιώνα
Κατηγορία:Πολιτικοί φιλόσοφοι
Κατηγορία:Μαρξιστές
Άγιος Βασίλειος Λεωνιδίου Αρκαδίας

O **Άγιος Βασίλειος** είναι ορεινό χωριό στη Νότια Κυνουρία της Πελοποννήσου και την Περιφερειακή Ενότητα Αρκαδίας.

## Γεωγραφικά - ιστορικά στοιχεία

O Άγιος Βασίλειος βρίσκεται στα όρια με την Περιφερειακή Ενότητα Λακωνίας σε απόσταση 28 χλμ. Ν. από το Λεωνίδιο, 88 χλμ. ΝΑ. από την Τρίπολη και 73 χλμ. Α.-ΒΑ. από τη Σπάρτη. 

Το χωριό είναι κτισμένο στις πλαγιές του Πάρνωνα σε υψόμετρο 840 μέτρα σε περιοχή κατάφυτη και με άφθονα νερά. Στο κέντρο του υπάρχει γραφική πλατεία με πλατάνια, αναβλύζοντα νερά και περίτεχνες πετρόκτιστες κρήνες. Την περίοδο της κατοχής κάηκε από τους Γερμανούς για αντίποινα της συμμετοχής των κατοίκων του στην εθνική αντίσταση.

Στις 21 Ιανουαρίου 1949 κατά τη διάρκεια του εμφυλίου πόλεμου, πραγματοποιήθηκε η Μάχη στον Άγιο Βασίλειο, κατά τη διάρκεια της οποίας δυο Μοίρες Καταδρομών του Εθνικού Στρατού αιφνιδίασαν τμήματα της 55ης Ταξιαρχίας του Δημοκρατικού Στρατού Ελλάδας προκαλώντας της μεγάλες απώλειες.

## Διοικητικά στοιχεία
Ως οικισμός αναφέρεται επίσημα, μετά την απελευθέρωση, το 1835 να ορίζεται έδρα του τότε δήμου Γλυπίας μέχρι το 1856 οπότε έπαυσε να είναι. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Αγίου Βασιλείου που υπάγεται στη δημοτική ενότητα Λεωνιδίου του Δήμου Νότιας Κυνουρίας και σύμφωνα με την απογραφή του 2011 έχει πληθυσμό 83 κατοίκους.
*Η τοπική κοινότητα Αγίου Βασιλείου είναι χαρακτηρισμένη ως αγροτικός ορεινός οικισμός, με έκταση 41,626 χλμ² (2011). 

## Πληθυσμός

## Σημείωση
Στην Αρκαδία και τον δήμο Τρίπολης υπάρχει ο ομώνυμος οικισμός Άγιος Βασίλειος Τρίπολης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Εργασία για το σπίτι

250px|μικρογραφία|Ένας μαθητής λύνει ασκήσεις γεωμετρίας
Η **εργασία στο σπίτι**, είναι ένα σύνολο καθηκόντων που ανατίθενται στους μαθητές από τους εκπαιδευτικούς τους για την εξάσκησή τους επί του μαθήματος εκτός του σχολείου. Κοινός τύπος εργασιών περιλαμβάνει, σε μικρότερη τάξη, ανάγνωση, αντιγραφή κειμένου, ενώ σε μεγαλύτερες, μαθηματικές ασκήσεις και γενικά οτιδήποτε μπορεί να σχετίζεται με το αντικείμενο που διδάχθηκαν οι μαθητές.

Συχνά πιστεύεται ότι ο Ρομπέρτο Νεβίλης, εκπαιδευτικός από τη Βενετία, "εφηύρε" τις εργασίες για το σπίτι το 1905 ως τιμωρία για τους μαθητές του. Ωστόσο, αυτό φαίνεται να είναι περισσότερο μύθος. Αντίθετα, πιστεύεται ότι ο Χόρας Μαν, πατέρας του εκπαιδευτικού συστήματος, επινόησε και την εξάσκηση στο σπίτι ως μέρος του εκπαιδευτικού συστήματος ο οποίος πήρε την ιδέα από τους μαθητές των Volksschulen της Πρωσίας που τους δίδονταν εργασίες για να ολοκληρωθούν στο σπίτι μέχρι μία συγκεκριμένη ώρα για να αποδείξουν τη δύναμη του Γερμανικού έθνους.

## Παραπομπές

Κατηγορία:Σχολεία
Κατηγορία:Εκπαιδευτική μεταρρύθμιση
Άγιος Βασίλειος Τρίπολης Αρκαδίας

O **Άγιος Βασίλειος** είναι ορεινό χωριό της Πελοποννήσου και την Περιφερειακή Ενότητα Αρκαδίας δίπλα στην ανατολική είσοδο της Τρίπολης και γνωστό για τους αμπελώνες του.

## Διοικητικά στοιχεία
Ως οικισμός αναφέρεται επίσημα, μετά την απελευθέρωση, το 1835 στο ΦΕΚ 16Α - 24/05/1835 να προσαρτάται στο δήμο Τριπόλεως και το 1912 με το ΦΕΚ 252Α - 24/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Αγίου Βασιλείου Μαντινείας που υπάγεται στη δημοτική ενότητα Τρίπολης Δήμου Τρίπολης  και σύμφωνα με την απογραφή του 2011 έχει πληθυσμό 185 κατοίκους.

Η τοπική κοινότητα Αγίου Βασιλείου είναι χαρακτηρισμένη ως αγροτικός ημιορεινός οικισμός, με έκταση 3,291 χμ² (2011).

## Πληθυσμιακά στοιχεία
Κατά την απογραφή των Ενετών που έγινε μεταξύ των ετών 1698–1700, το Άγιος Βασίλειος περιείχε 11 οικογένειες και 59 κατοίκους. Από τους 59 κατοίκους ήταν 26 άρρενες και 33 θήλεις. Ωστόσο, ένα μεγάλο μέρος του πληθυσμού (26 κάτοικοι) ήταν κάτω των 16 ετών.

Το 1833, το χωριό κατοικούσε 26 οικογένειες και 133 κατοίκους.

Το 1851, το χωριό κατοικούσε 37 οικογένειες και 229 κατοίκους.

## Σημείωση
Στην Αρκαδία και το Δήμο Νότιας Κυνουρίας υπάρχει ο ομώνυμος οικισμός Άγιος Βασίλειος Λεωνιδίου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Ζαΐμι Καρδίτσας

Το **Ζαΐμι** είναι χωριό της Θεσσαλίας στην Περιφερειακή Ενότητα Καρδίτσας και ανήκει στην δημοτική ενότητα Καλλιφώνου στον δήμο Καρδίτσας. Περιέχει μια πλατεία, ενώ στην περιοχή του χωριού υπάρχει ένα ποτάμι και ένα γήπεδο. Είναι ένας καλός χώρος για χαλάρωση μέσα στην εξοχή.

Σύμφωνα με την απογραφή του 2011 το χωριό είχε πληθυσμό 326 κατοίκων.
## Παραπομπές


Κατηγορία:Χωριά της περιφερειακής ενότητας Καρδίτσας
Ανάγνωση

250px|μικρογραφία|Νεαρή Αμερικανίδα αναγιγνώσκει για την προσελήνωση
Η **ανάγνωση** είναι η διαδικασία λήψης της έννοιας των χαρακτήρων κυρίως με την όραση.  

Για εκπαιδευτικούς και ερευνητές, η ανάγνωση είναι μια πολύπλευρη διαδικασία που περιλαμβάνει τομείς όπως η αναγνώριση λέξεων, η ορθογραφία, η φωνητική, το λεξιλόγιο, η κατανόηση κ.ά.

## Παραπομπές


## Εξωτερικοί σύνδεσμοι
* 


Κατηγορία:Συστήματα γραφής
Κατηγορία:Ορθογραφία
Κατηγορία:Εφαρμοσμένη γλωσσολογία
Κατηγορία:Ψυχογλωσσολογία
Κατηγορία:Εκπαιδευτική ψυχολογία
Χοσέ Πάμπλο Μάινορ

Ο **Χοσέ Πάμπλο Μάινορ** (*José Pablo Minor*, γεννημένος ως Χοσέ Πάμπλο Μάινορ Μεδράνο *José Pablo Minor Medrano*, 23 Μαρτίου 1991 -) είναι Μεξικανός ηθοποιός, μοντέλο και παρουσιαστής.

## Φιλμογραφία
**Τηλενουβέλες**
**Miss XV* - 2012, ως Αντόνιο Ερνάντες
**[[Μαρίνα (τηλενουβέλα, 2013)|La tempestad]]* - 2013, ως Σαμουέλ (γκεστ εμφάνιση)
**[[Όσο φτωχοί τόσο πλούσιοι|Qué pobres tan ricos]]* - 2013/14, ως Τάτο
**[[Ιταλίδα Νύφη|Muchacha italiana viene a casarse]]* - 2014/15, ως Γκαέλ Άνχελες
**Pasión y poder* - 2015/16, ως Νταβίντ Γκόμες- Λούνα Βαγιάδο
**Sin rastro de ti* - 2016, ως Λουίς Λάρα
**[[Ερωτευμένη με τον Ραμόν|Enamorándome de Ramón]]* - 2017, ως Σαντιάγο Ιριάρτε (γκεστ εμφάνιση)
**[[Ο σύζυγος μου έχει οικογένεια|Mi marido tiene familia]]* - 2017/18, ως Γκαμπριέλ Μούσι Λοσάνο

**Τηλεόραση**
**Gossip Girl Acapulco* - 2013, ως Ρικάρδο Ρουίς ντε Ινοχόσα
**Como dice el dicho* - 2013, ως Χοσέ Μαρία/Ρόμπέρτο
**Zona Trendy México* - 2014, ως Παρουσιαστής
**Los Espookys* - 2019, ως Χουάν Κάρλος/Χουάν Πάμπλο
**Cuna de lobos* - 2019, ως Μιγκέλ Τερρανόβα
**De brutas, nada* - 2020/21, ως Ροδρίγο Φλόρες

**Ταινίες**
**Plan Virgen* - 2018

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί μοντέλα
Κατηγορία:Μεξικανοί παρουσιαστές
Aquaman (ταινία, 2018)

***Aquaman*** είναι αμερικανική κινηματογραφική υπερηρωική ταινία περιπέτειας παραγωγής 2018. Τη σκηνοθεσία ανέλαβε ο Τζείμς Γουάν, ο οποίος συνέγραψε το στόρι μαζί με τους Τζέοφ Τζονς και Γουιλ Μπιλ, το σενάριο έγραψαν οι Ντέιβιντ Λέσλι Τζόνσον-Μακγκόλντρικ και Γουιλ Μπιλ, ενώ την παραγωγή ανέλαβαν οι Πίτερ Σάφραν και Ρομπ Κόουαν. Η ταινία είναι βασισμένη στον υπερήρωα Aquaman της DC Comics και είναι η έκτη ταινία του Εκτεταμένου Σύμπαντος της DC. Στην ταινία αυτή, ο Άρθουρ Κάρι είναι o γιος της βασίλισσας της Ατλαντίδας κι ενός κοινού θνητού και αποφασίζει να διεκδικήσει το θρόνο του μυθικού βασιλείου για να αποτρέψει τα καταστροφικά σχέδια του ετεροθαλούς αδερφού του. Πρωταγωνιστούν οι Τζέισον Μομόα στο ρόλο του Άκουαμαν, Άμπερ Χερντ στο ρόλο της Μέρα και Πάτρικ Γουίλσον στο ρόλο του Όρμ Μάριους. Συμμετέχουν επίσης οι Γουίλεμ Νταφόε, Ντολφ Λούντγκρεν, Τεμουέρα Μόρρισον και Νικόλ Κίντμαν.

Η ανάπτυξη της ταινίας ξεκίνησε το 2004, αλλά δεν τράβηξε την προσοχή της Warner Bros. πάρα μόνο μετά την κυκλοφορία της ταινίας Άνθρωπος από ατσάλι το 2013. Τον Αύγουστο του 2014, οι Γουιλ Μπιλ και Κερτ Τζονσταντ προσλήφθησαν για να γράψουν το σενάριο. Ο Tζειμς Γουαν υπέγραψε ως σκηνοθέτης τον Απρίλιο του 2015 και τον Ιούλιο του 2016, η ταινία προχώρησε με το σενάριο του Γουιλ Μπιλ. Το κύριο cast επιβεβαιώθηκε έως το 2016 και στις αρχές του 2017. Τα γυρίσματα ξεκίνησαν στην Αυστραλία τον Μάιο του 2017, που πραγματοποιήθηκαν στα Village Roadshow Studios στην Gold Coast, Queensland , με επιπλέον ομάδες παραγωγής στον Καναδά, την Ιταλία και το Μαρόκο. Τα γυρίσματα ολοκληρώθηκαν τον επόμενο Οκτώβριο. Αρκετές εταιρίες παρείχαν οπτικά εφέ, που κυμαίνονταν από τις προσομοιώσεις μαλλιών υψηλής λεπτομέρειας έως την δημιουργία CGI για ζώα και τοποθεσίες.

Η ταινία κυκλοφόρησε στους κινηματογράφους στις 26 Νοεμβρίου 2018 και σε μορφή 3D. Απέσπασε μικτά προς θετικά σχόλια από τους κριτικούς και έγινε μεγάλη εισπρακτική επιτυχία, με τις συνολικές εισπράξεις να αγγίζουν το 1,1 δισεκατομμύριο δολάρια παγκοσμίως.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Aquaman στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2018
Κατηγορία:Ταινίες παραγωγής Warner Bros.
Κατηγορία:Αμερικανικές θρίλερ ταινίες δράσης
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες βασισμένες σε κόμικς της DC
Κατηγορία:Οικοτρομοκρατία στη μυθοπλασία
Κατηγορία:Ταινίες του Εκτεταμένου Σύμπαντος της DC
Κατηγορία:Ταινίες γυρισμένες στην Ιταλία
Κατηγορία:Αμερικανικές ταινίες με υπερήρωες
Κατηγορία:Ταινίες με μουσική σύνθεση Ρούπερτ Γκρέγκσον-Γουίλιαμς
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες παραγωγής The Stone Quarry
Κατηγορία:Ταινίες ScreenX
Κατηγορία:Ταινίες σε παραγωγή Πίτερ Σαφράν
Κατηγορία:Aquaman
Αργκενός

Το **Αργκενός** (γαλλικά: *Arguenos*, οξιτανικά: *Arguenòs*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Αργκενοζιέν (γαλλικά: *Arguenosiens*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Ωτ-Γκαρόν
Μάρτι Γουόλς

Ο **Μάρτιν Τζόζεφ Γουόλς** (αγγλ. *Martin "Marty" Joseph Walsh*, 10 Απριλίου 1967), είναι Αμερικανός πολιτικός, που υπηρετεί ως 29ος Υπουργός Εργασίας των Ηνωμένων Πολιτειών από το 2021 στην κυβέρνηση του Τζο Μπάιντεν. Είναι μέλος του Δημοκρατικού Κόμματος. 

Προηγουμένως, υπηρέτησε ως 54ος Δήμαρχος της Βοστώνης από το 2014 έως το 2021. Επίσης, έχει υπηρετήσει και ως Μέλος της Βουλής των Αντιπροσώπων της Μασαχουσέτης από την 13η περιφέρεια του Σάφολκ (1997-2014).  

## Παραπομπές


## Εξωτερικοί σύνδεσμοι
* 

Κατηγορία:Υπουργοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Δήμαρχοι των ΗΠΑ
Κατηγορία:Βοστώνη
Κατηγορία:Μασαχουσέτη
Κατηγορία:Ιρλανδοί
__ΕΥΡΕΤΗΡΙΟ__
Λήξη της Ποτοαπαγόρευσης

**Η Λήξη της [[Ποτοαπαγόρευση στις Ηνωμένες Πολιτείες|Ποτοαπαγόρευσης]]** πραγματοποιήθηκε με την 21η τροποποίηση στο Σύνταγμα των Ηνωμένων Πολιτειών στις 5 Δεκεμβρίου 1933 με τον Φράνκλιν Ρούζβελτ να υπογραφεί για την τροποποίηση.

## Διαφοροποιήσεις ανά πολιτεία

Υπήρξαν διαφοροποιήσεις στην ημερομηνία λήξης της Ποτοαπαγόρευσης ανά πολιτεία.

Το Κάνσας έληξε την Ποτοαπαγόρευση το 1948, η Βόρεια Ντακότα το
1932, η Οκλαχόμα το 1959,
η Βόρεια Καρολίνα το 1937 και το Τέξας το 1935.

## Παραπομπές


Κατηγορία:Ιστορία των Ηνωμένων Πολιτειών
Σημείο καπνού

**Σημείο καπνού** (αγγλ. *Smoke point*) ελαίων και λιπών, είναι η θερμοκρασία στην οποία ένα δείγμα λιπαρής ύλης (λ.χ. λίπη ή έλαια) θερμαινόμενο προοδευτικά κάτω από καθορισμένες συνθήκες αναδίνει καπνούς κατά ένα συνεχή τρόπο.  

Το σημείο καπνού αποτελεί έναν δείκτη της θερμοκρασίας στην οποία μία λιπαρή ύλη αρχίζει να διασπάται.  Το σημείο αυτό δύναται να διαφέρει από λιπαρή ύλη σε λιπαρή ύλη (τύπος, οξύτητα, ελεύθερα λιπαρά οξέα κ.α.) Κυρίως σχετίζεται με το ποσοστό των ελεύθερων λιπαρών οξέων των ελαίων ή λιπών. Όσο μεγαλύτερο είναι το ποσοστό, τόσο πιο χαμηλό είναι το σημείο καπνού. Για να φθάσει μία λιπαρή ύλη στο σημείο καπνού απαιτούνται υψηλές θερμοκρασίες. Το σημείο καπνού συνήθως κυμαίνεται μεταξύ 180 και 270 βαθμών Κελσίου αλλά υπάρχουν και εξαιρέσεις. Τα μονογλυκερίδια χαμηλώνουν αυτό το σημείο.

Ο παρακάτω πίνακας περιέχει τα *σημεία καπνού* για διαφορετικούς φυτικούς τύπους από έλαια - λίπη.





Τα παραπάνω χαρακτηριστικά επηρεάζουν και χαρακτηρίζουν τις λιπαρές εκείνες ύλες που χρησιμοποιούνται καθημερινά στο τηγάνισμα, λ.χ. μία καλή λιπαρή ύλη τηγανίσματος πρέπει να έχει περιεκτικότητα μικρότερη από 0,4% σε μονογλυκερίδια και λιγότερα του 0,05% σε ελεύθερα λιπαρά οξέα. Τα πρωτεϊνικής φύσης κατάλοιπα μειώνουν το σημείο καπνού των ζωικών λιπών.   Έλαια που έχουν ήδη χρησιμοποιηθεί για τηγάνισμα, παρουσιάζουν σημαντική πτώση του σημείου καπνού τους, εξαιτίας των καταλοίπων από τα τηγανισμένα τρόφιμα. Το σημείο αυτό μελετάται από την επιστήμη της τεχνολογίας τροφίμων.

## Παραπομπές
 

Κατηγορία:Χημικές ιδιότητες
Κατηγορία:Μαγειρικά λίπη
Κατηγορία:Καπνός
Το Κλουβί με τις Τρελές (ταινία)

***Το κλουβί με τις τρελές*** (γαλλικά: *La Cage aux Folles*) είναι γαλλοϊταλική ταινία σε σκηνοθεσία Εντουάρ Μολιναρό, που κυκλοφόρησε το 1978, προσαρμοσμένη από το ομότιτλο θεατρικό έργο του Ζαν Πουαρέ, με πρωταγωνιστές τον Ούγκο Τονιάτσι και τον Μισέλ Σερό.

Μεγάλη εμπορική επιτυχία στη Γαλλία, υπήρξε επίσης από το 1980 έως το 1998 η πιο επιτυχημένη ξενόγλωσση ταινία στις Ηνωμένες Πολιτείες.  Μετά από προσαρμογή σε μιούζικαλ το 1983, το 1996 κυκλοφόρησε με επιτυχία στις Ηνωμένες Πολιτείες το αμερικανικό ριμέικ της ταινίας, *Φτερά και πούπουλα (The Birdcage)* του Μάικ Νίκολς. Ο Εντουάρ Μολιναρό δημιούργησε μια συνέχεια το 1980, *Το κλουβί με τις τρελές 2*, βασισμένη σε πρωτότυπο σενάριο. Πέντε χρόνια αργότερα, το 1985, κυκλοφόρησε ένα τρίτο μέρος που σκηνοθετήθηκε από τον Ζορζ Λοτνέρ, *Οι τρελές παντρεύονται - Το κλουβί με τις τρελές νο 3.*

Η ταινία ήταν υποψήφια για Όσκαρ καλύτερης σκηνοθεσίας και σεναρίου το 1980, κέρδισε τη Χρυσή σφαίρα Καλύτερης ξενόγλωσσης ταινίας το 1979, το βραβείο Σεζάρ στη Γαλλία και το βραβείο NBR (*National Board of Review)* Καλύτερης Ξενόγλωσσης Ταινίας το 1979.

## Θέμα
Η ταινία θίγει ένα θέμα απαγορευμένο για τα δεδομένα της εποχής που γυρίστηκε, τις σχέσεις ομοφυλόφιλων ζευγαριών, αλλά το παρουσιάζει με ευαισθησία και χιούμορ, τα οποία συντέλεσαν στη μεγάλη επιτυχία της.

## Πλοκή

Η ταινία αφηγείται την ιστορία ενός ζευγαριού ομοφυλόφιλων - του Ρενάτο Μπάλντι (Ούγκο Τονιάτσι), διευθυντή νυχτερινού κέντρου που ειδικεύεται σε θεάματα με ντραγκ στο Σαιν-Τροπέ, και του Αλμπέν Μουζότ (Μισέλ Σερό), το αστέρι του - και την τρέλα που ακολουθεί όταν ο γιος του Ρενάτο, Λοράν (Ρεμί Λοράν), φέρνει στο σπίτι την αρραβωνιαστικιά του και τους υπερσυντηρητικούς γονείς της, ο πατέρας της είναι εξέχον μέλος του υπερσυντηρητικού κόμματος «Ένωση για την ηθική τάξη» και ιδιαίτερα αυστηρός πατέρας, για να τους συναντήσουν. Για να μην σοκάρει τα μελλοντικά πεθερά του, ο Λοράν ζητά από τον πατέρα του να παραστήσουν την αξιοσέβαστη οικογένεια. Ο Ρενάτο αποδέχεται απρόθυμα και αρχικά σκέφτεται να απομακρύνει τον Αλμπέν την ημέρα της συνάντησης αλλά καταλήγει να δεχθεί ότι ο Αλμπέν θα μείνει στη συνάντηση, παρόλο που υποψιάζεται, γνωρίζοντας τον χαρακτήρα του συντρόφου του, ότι αυτό θα περιπλέξει τα πράγματα, γεγονός που πράγματι συμβαίνει και ακολουθούν τραγελαφικές καταστάσεις.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1978
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Ιταλικές ταινίες συσχετιζόμενες με ΛΟΑΤ
Κατηγορία:Γαλλικές κωμικές ταινίες
Κατηγορία:Ιταλικές κωμικές ταινίες
Κατηγορία:Κομέντια αλ'ιταλιάνα
Κατηγορία:Cross-dressing
Κατηγορία:Γαλλόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες γυρισμένες στη Ρώμη
Κατηγορία:Ταινίες γυρισμένες στη Γαλλία
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Ιταλικές ταινίες της δεκαετίας 1970
Έρικ Γκαρσέτι

O **Έρικ Μάικλ Γκαρσέτι** (*Eric Michael Garcetti*, 4 Φεβρουαρίου 1971), είναι Αμερικανός πολιτικός, που υπηρετεί ως 42ος Δήμαρχος του Λος Άντζελες από το 2013. Είναι μέλος του Δημοκρατικού Κόμματος. Υπηρέτησε επίσης, ως Μέλος του Δημοτικού Συμβουλίου του Λος Άντζελες (2001-2013), καθώς και Πρόεδρος του Δημοτικού Συμβουλίου του Λος Άντζελες (2006-2012). 

Είναι ο πρώτος Εβραϊκής καταγωγής και Μεξικανοαμερικανικής καταγωγής, Δήμαρχος του Λος Άντζελες. 

## Παραπομπές


## Εξωτερικοί σύνδεσμοι
* 

Κατηγορία:Δήμαρχοι του Λος Άντζελες
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοεβραίοι
Κατηγορία:Λατινοαμερικανοί
Κατηγορία:Πολιτικοί των ΗΠΑ
Τζαμπίρ ιμπίν Χαϋάν

Ο **Τζαμπίρ Ιμπν Χαϋάν** (αγγλ. Jābir ibn Ḥayyān), γνωστός ευρύτερα ως **Γκέμπερ**, ήταν σπουδαίος Πέρσης αλχημιστής, που έζησε τον 8ο αιώνα μ.Χ. και ασχολήθηκε επισταμένα με την αλχημεία, την αστρονομία, τη φιλοσοφία και άφησε ως παρακαταθήκη ένα μεγάλης έκτασης συγγραφικό έργο, το οποίο στα αραβικά είναι γνωστό ως *Jabirian corpus*. Δικαίως θεωρείται ως μια σημαντική μορφή της αλχημείας. 

Μελέτησε ευρέως κοσμολογία, αστρολογία, ιατρική, μυστικισμό και την *τότε* χημεία, γνωστή ως αλχημεία. Θεωρείται ως ο *"πατέρας της Αραβικής Χημείας"*. Υπήρξε από τους πρώτους μελετητές που κατά την έρευνα του χρησιμοποίησε επιστημονικές μεθόδους με σκοπό να μελετήσει φυσικά υλικά. Ευρέως έμεινε γνωστός με το λατινικό όνομα ***Geber***. Ο Τζαμπίρ μελέτησε εις βάθος τις θεωρίες Ελλήνων επιστημόνων και επίσης μετέφρασε τις θεωρίες του Αριστοτέλη στην αραβική γλώσσα. 

Ερεύνησε μεθόδους απόσταξης, εξάχνωσης και εξάτμισης, ήταν ο αλχημιστής που εφηύρε τον άμβυκα, και επίσης ανέπτυξε ο ίδιος μια, καινοτόμα για την εποχή του, συσκευή με σκοπό την απόσταξη και τη μελέτη των οξέων. Ανέπτυξε, πρόσθετα, ένα πρωταρχικό σύστημα ταξινόμησης των χημικών στοιχείων, αφού πρώτα εξέτασε αναλυτικά τις ιδιότητες των υλικών που μελετούσε.

## Παραπομπές


Κατηγορία:Χημικοί
Κατηγορία:Αλχημιστές
Ρίτσαρντ Μπέρμπατζ

Ο **Ρίτσαρντ Μπέρμπατζ** (αγγλικά: *Richard Burbage*, περ. 1567 - 1619) ήταν Άγγλος ηθοποιός και επιχειρηματίας. Ερμήνευσε τους πρωταγωνιστικούς ρόλους σε σημαντικά θεατρικά έργα του Ουίλλιαμ Σαίξπηρ (με τον οποίο συνδέθηκε φιλικά), ενώ εμφανίστηκε και σε παραστάσεις έργων των Τόμας Κιντ, Μπεν Τζόνσον, Τζων Ουέμπστερ κ.ά. Πέρα από την υποκριτική, διετέλεσε ιδιοκτήτης θεάτρου, ενώ ασχολήθηκε και με τη ζωγραφική.

## Βιογραφία
Ο Μπέρμπατζ γεννήθηκε γύρω στο 1567 (άλλες πηγές αναφέρουν ως έτος γέννησης το 1566 ή το 1568) στο Λονδίνο και ήταν ο νεότερος από τους δύο γιους του - επίσης - ηθοποιού και ιδιοκτήτη θεάτρου, Τζέημς Μπέρμπατζ. Ο ίδιος ξεκίνησε να κάνει αισθητή την παρουσία του ως ηθοποιός κοντά στην ηλικία των είκοσι ετών. Παρά το γεγονός πως ήταν βραχύσωμος, η παρουσία του επί σκηνής έκανε αίσθηση, γεγονός που τον κατέστησε ιδιαίτερα δημοφιλή και περιζήτητο. Υπήρξε χρονικά ο πρώτος ηθοποιός που ενσάρκωσε τον Άμλετ στην ομώνυμη τραγωδία, ενώ ερμήνευσε τους πρωταγωνιστικούς χαρακτήρες και άλλων έργων του Σαίξπηρ όπως ο ''Ριχάρδος ο Γ΄'', ο ''Ερρίκος ο Ε΄'', ο *[[Μάκβεθ]]*, ο *[[Οθέλλος]]*, καθώς και τον Ρωμαίο στην τραγωδία *[[Ρωμαίος και Ιουλιέτα]]*. Επιπλέον, εμφανίστηκε σε θεατρικές παραστάσεις των Τ. Κιντ, Μπ. Τζόνσον και Τζ. Ουέμπστερ και αναφέρεται ως ο πρώτος σημαντικός ηθοποιός του αγγλικού θεάτρου.

Παράλληλα με την υποκριτική, ο Μπέρμπατζ ασχολήθηκε και με τη ζωγραφική. Μάλιστα, ορισμένοι πίνακες, όπως ένα πορτραίτο που απεικονίζει τον ίδιο, αλλά και το «πορτραίτο Τσάντος» που εικάζεται πως απεικονίζει τον Ουίλλιαμ Σαίξπηρ, αποδίδονται από ορισμένους ερευνητές σε εκείνον. Επίσης διετέλεσε ιδιοκτήτης θεάτρου. Απεβίωσε στις 9 ή 13 Μαρτίου του 1619 και ο θάνατός του αναφέρεται πως προκάλεσε βαρύ πένθος.

Σε ό,τι αφορά την προσωπική του ζωή, ο Μπέρμπατζ ήταν παντρεμένος με τη Γουίνφριντ Τέρνερ, με την οποία απέκτησε οκτώ παιδιά. Υπήρξε φίλος του Σαίξπηρ, ο οποίος τον συμπεριέλαβε στη διαθήκη του.

## Παραπομπές


Κατηγορία:Άγγλοι ηθοποιοί θεάτρου
Κατηγορία:Άγγλοι επιχειρηματίες
Κατηγορία:Άγγλοι ζωγράφοι
Ωριάκ-συρ-Βαντινέλ

Το **Ωριάκ-συρ-Βαντινέλ** (γαλλικά: *Auriac-sur-Vendinelle*, οξιτανικά: *Auriac de Vendinèla*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Ωριακαί (γαλλικά: *Auriacais*).

## Παραπομπές


Κατηγορία:Κοινότητες της Ωτ-Γκαρόν
Ωρβίλ

Το **Αντισάν-ντε-Φροντίνι** (γαλλικά: *Aureville*, οξιτανικά: *Aurevila*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Ωρβιλουά (γαλλικά: *Aurevillois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Ωτ-Γκαρόν
Εντουάρ Μολιναρό

Ο **Εντουάρ Μολιναρό** (γαλλικά: Édouard Molinaro) (1928 - 2013) ήταν Γάλλος σκηνοθέτης και σεναριογράφος. 

## Βιογραφία
Ο Εντουάρ Μολιναρό γεννήθηκε στις 13 Μαΐου 1928 στο Μπορντώ. Άρχισε την καριέρα του στα τέλη της δεκαετίας του 1950 και ήταν ένας από τους πρωτεργάτες της Νουβέλ Βαγκ πριν στραφεί σε κωμωδίες με πρωταγωνιστές διάσημα ονόματα του γαλλικού και ευρωπαϊκού κινηματογράφου.

Είναι γνωστός για τις κωμωδίες του με τον Λουί ντε Φυνές: *Οσκάρ*, (με ελληνικό τίτλο *Εγώ, δυο γυναί­κες και τρεις βαλίτσες,* 1967) και *Ο Λουί Ντε Φινές κατεψυγμένος* (*Hibernatus,*1969), *Mon oncle Benjamin* (1969) με τον Ζακ Μπρελ και την Κλωντ Ζαντ, *Δράκουλας... πατήρ και υιός* (*Dracula père et fils,* 1976) με τον Κρίστοφερ Λι, και τη μεγάλη επιτυχία του και ταινία υποψήφια για Όσκαρ σκηνοθεσίας και καλύτερης ταινίας *[[Το Κλουβί με τις τρελές]]* με τον Μισέλ Σερό και τον Ούγκο Τονιάτσι. Ο Μολιναρό εργαζόταν ως σκηνοθέτης μέχρι λίγα χρόνια πριν από το θάνατό του, αν και μετά το 1985 ασχολήθηκε σχεδόν αποκλειστικά με παραγωγές για την τηλεόραση. 

Το 1996, το κινηματογραφικό του έργο τιμήθηκε με το βραβείο Ρενέ Κλαιρ, βραβείο της Γαλλικής Ακαδημίας, για την εξαιρετική προσφορά του στο χώρο του γαλλικού κινηματογράφου. 

Ο Εντουάρ Μολιναρό πέθανε από αναπνευστική ανεπάρκεια στο Παρίσι στις 7 Δεκεμβρίου 2013, σε ηλικία 85 ετών. 

## Ενδεικτική Φιλμογραφία

* 1958: *Le Dos au mur (Ο δολοφόνος δεν είμαι εγώ)*
* 1959: *Des femmes disparaissent*
* 1961 : *La Mort de Belle (Ο θάνατος της Ωραίας)*
* 1962: *Arsène Lupin contre Arsène Lupin (Αρσέν Λουπέν εναντίον Αρσέν Λουπέν)*
* 1964: *La Chasse à l’homme (Επιχείρηση: Το κυνήγι του άνδρα)*
* 1967: *Oscar (Εγώ, δυο γυναί­κες και τρεις βαλίτσες)*
* 1969: *Mon oncle Benjamin*
* 1969: *Hibernatus (Ο Λουί Ντε Φινές κατεψυγμένος)*
* 1971: *Les Aveux les plus doux*
* 1973: *L’Emmerdeur (Κακός μπελάς)*
* 1975: *Le Téléphone rose*
* 1976: *Dracula père et fils (Δράκουλας... πατήρ και υιός)*
* 1977: *L’Homme pressé (Αδίστακτος χρυσοδάκτυλος)*
* 1978: *La Cage aux folles ([[Το Κλουβί με τις τρελές]])*
* 1979: *La Pitié dangereuse* – τηλεταινία
* 1980: *La Cage aux folles 2 (Το Κλουβί με τις Τρελές 2)*
* 1980: *Les Séducteurs*
* 1982: *Pour 100 briques, t’as plus rien!*
* 1985: *Palace*
* 1985: *L’Amour en douce*
* 1988: *L'Ivresse de la métamorphose* – τηλεταινία
* 1988: *La Ruelle au clair de lune* – τηλεταινία
* 1988: *À gauche en sortant de l’ascenseur*
* 1991: *L'amour maudit de Leisenbohg* – τηλεταινία
* 1996: *Beaumarchais, l’insolent*

## Παραπομπές


Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Polymers

Το **Polymers** είναι διεθνές έγκριτο επιστημονικό περιοδικό, με *«τυφλό»* σύστημα κριτών (peer-reviewed), ανοιχτής πρόσβασης, που πραγματεύεται επιστημονικά επιμέρους πεδία της επιστήμης των **[[Πολυμερές|Πολυμερών]]** παρέχοντας ένα διεπιστημονικό φόρουμ για δημοσίευση άρθρων, πρωτότυπων ερευνητικών ή άρθρων ανασκόπησης (reviews) που προωθούν και προάγουν το γνωστικό αντικείμενο των πολυμερών. 

## Πληροφορίες
Ιδρύθηκε το 2009 και δημοσιεύεται σε μηνιαία βάση από το ινστιτούτο MDPI (Multidisciplinary Digital Publishing Institute). Αρχισυντάκτης *(Editor in-chief)* είναι ο Δρ. Alexander Böker, γενικός διευθυντής του Γερμανικού ερευνητικού ινστιτούτου Fraunhofer-Institute for Applied Polymer Research.

## Περιγραφή
Το έτος 2019, σύμφωνα με το Journal Citation Reports, το περιοδικό είχε αρκετά υψηλό δείκτη απήχησης (ευρύτερα γνωστός ως *Impact factor*), ήτοι, 3,426. Η διεθνής συντακτική επιτροπή του Polymers είναι πολυπρόσωπη και διαφορετικά, ανάλογα με το ειδικό γνωστικό πεδίο (θεματολογία). Δύο Έλληνες ερευνητές με διεθνή αναγνώριση, ο δρ. Βλάσης Μαυραντζάς (Τμήμα Χημικών Μηχανικών, Πανεπιστήμιο Πάτρας) και ο δρ. Δημήτριος Μπικιάρης (Τμήμα Χημείας, Αριστοτέλειο Πανεπιστήμιο Θεσσαλονίκης) είναι κύριοι Συντάκτες (Editors) του περιοδικού.

## Θεματολογίες
* Τομέας Φυσικοχημείας
* Τομέας Ανάλυσης Πολυμερών 
* Τομέας Φυσικής Πολυμερών 
* Τομέας Θεωρίας Πολυμερών 
* Τομέας Επεξεργασίας & Ελέγχου των Πολυμερών 
* Τομέας Εφαρμογών των Πολυμερών
* Τομέας Βιοπολυμερών
* Τομέας Ανακύκλωσης Πολυμερών
* Τομέας - Νανοπολυμερή & Νανοϋλικά
* Τομέας Πράσινης Χημείας & Πολυμερών

## Παραπομπές


Κατηγορία:Επιστημονικά περιοδικά
Αλμπέρτο Φραντσεσκίνι

Ο ***Αλμπέρτο Φραντσεσκίνι*** (ιταλικά: Alberto Franceschini, Ρέτζο νελλ'Εμίλια, 26 Οκτωβρίου 1947 - Μιλάνο, 11 Απριλίου 2025) ήταν ο ιδρυτής και πρώην ηγετικό στέλεχος της ιταλικής ακροαριστερής οργάνωσης των Ερυθρών Ταξιαρχιών, μαζί με τους Ρενάτο Κούρτσιο, Μαργκερίτα Κάγκολ και Μάριο Μορέτι.

## Πρώτα χρόνια
O Φραντσεσκίνι γεννήθηκε στο Ρέτζο Εμίλια σε μια οικογένεια με κομμουνιστική παράδοση. Ο πατέρας του Κάρλο συνελήφθη για αντιφασιστικές δραστηριότητες κατά τη διάρκεια της δεκαετίας του 1920, ενώ ο παππούς του ήταν ένας από τους ιδρυτές του Κομμουνιστικού Κόμματος της Ιταλίας, και οι δύο συμμετείχαν στην αντίσταση κατά του φασισμού και του ναζισμού. Αυτή η οικογενειακή παράδοση διευκόλυνε την είσοδό του στην πολιτική, ισχυριζόμενος ο ίδιος ότι η μαχητικότητα των Ερυθρών Ταξιαρχών ήταν γι' αυτόν συνέχεια της κομματικής πάλης. Σε νεαρή ηλικία έγινε μέλος της Ιταλικής Κομμουνιστικής Ομοσπονδίας Νέων.

## Τρομοκρατική δράση και σύλληψη
Οι Ερυθρές Ταξιαρχίες δημιουργήθηκαν το δεύτερο μισό του 1970 ως αποτέλεσμα της συγχώνευσης της Προλεταριακής Αριστεράς του Ρενάτο Κούρτσιο και μιας ριζοσπαστικής ομάδας φοιτητών και εργαζομένων. Έδρασαν εντελώς υπόγεια και οργάνωσαν τις Ερυθρές Ταξιαρχίες και για τα επόμενα τρία χρόνια, από το 1972 έως το 1975, συμμετείχαν σε μια σειρά βομβιστικών επιθέσεων και απαγωγών επιφανών προσώπων. Ο Φραντσεσκίνι συνελήφθη και φυλακίστηκε επειδή δημιούργησε μια ένοπλη ομάδα και οργάνωσε μια απαγωγή το 1974. 
## Μετέπειτα χρόνια
Το 1987 του χορηγήθηκαν οι πρώτες άδειες και του επιτράπηκε η κατ' οίκον κράτηση με το όρο να διαμένει στο διαμέρισμά του, αλλά και να αποφεύγει να δέχεται επισκέψεις από φίλους και γνωστούς του, συμπεριλαμβανομένου του παλιού φίλου του από τη νεανική του ηλικία, Πιεράντζελο Μπερτόλι.

Ο Φραντσεσκίνι αποφυλακίστηκε το 1992  όταν η ποινή του έληξε (χάρη στις εκπτώσεις που απορρέουν από τα οφέλη του νόμου) μετά από 18 χρόνια φυλάκισης, και έκτοτε εργάστηκε στη Ρώμη ως διευθυντής ενός κοινωνικού συνεταιρισμού που ασχολείται με την εργασία και τη βοήθεια για μετανάστες, άνεργους, ανηλίκους σε κίνδυνο, κρατούμενους και τοξικομανείς.

Σε μια συνέντευξη του που έγινε για την τηλεοπτική εκπομπή Studio Aperto τον Μάρτιο του 2007 με θέμα την απαγωγή του Ιταλού Πρωθυπουργού Άλντο Μόρο και της δολοφονίας του συνοδού του προκάλεσε διάφορες αντιπαραθέσεις, συμπεριλαμβανομένης της παρέμβασης του Προέδρου της Δημοκρατίας Τζόρτζιο Ναπολιτάνο.

Απεβίωσε στις 11 Απριλίου 2025, σε ηλικία 77 ετών.

## Βιβλιογραφία
*Vincenzo Tessandori, *BR. Imputazione: banda armata*, Milano, Garzanti, 1977; Milano, Baldini & Castoldi, 2000. ISBN 88-8089-853-1; 2002. ISBN 88-8490-277-0.
**Mara, Renato e io. Storia dei fondatori delle BR*, con Pier Vittorio Buffa e Franco Giustolisi, Milano, A. Mondadori, 1988. ISBN 88-04-30567-3.
**Che cosa sono le BR. Le radici, la nascita, la storia, il presente*, con Giovanni Fasanella, Milano, BUR, 2004. ISBN 88-17-00234-8.

## Παραπομπές

Κατηγορία:Ιταλοί εγκληματίες
Κατηγορία:Ιταλοί κομμουνιστές
Δημήτρης Κανέλλος

Ο **Δημήτρης Κανέλλος** είναι Έλληνας τραγουδιστής που έχει ερμηνεύσει τραγούδια στιχουργών και συνθετών όπως των Θάνου Μικρούτσικου, Μάνου Λοΐζου, Δημήτρη Λάγιου, Μίλτου Πασχαλίδη, Θύμιου Παπαδόπουλου, Φώντα Λάδη, Μανώλη Ανδρουλιδάκη και Μίμη Πλέσσα.

## Παραπομπές


Κατηγορία:Έλληνες τραγουδιστές
Πολιτισμός Μουίσκα

Οι **Μουίσκα** ήταν προκολομβιανός πολιτισμός της Κολομβίας. Οι άνθρωποι μιλούσαν την Μουισκουμπούν, μια γλώσσα της οικογένειας γλωσσών Τσιμπκάν.

## Παραπομπές


Μουισκα
Γκλι

Η **Γκλι** (τουρκικά: *Gli*, π. 2004 – 7 Νοεμβρίου 2020) ήταν τουρκική ευρωπαϊκή κοντότριχη γάτα ιδιαιτέρως γνωστή ως ένοικος του Τζαμιού της Αγίας Σοφίας, λόγος για τον οποίον και κατέστη διαδικτυακή διασημότητα, κερδίζοντας την προσοχή των επισκεπτών. Η Γκλι γεννήθηκε το 2004 και μεγάλωσε εντός της Αγίας Σοφίας. Έλαβε σημαντική προβολή από τα ΜΜΕ κατά την εκ νέου μετατροπή της Αγίας Σοφίας σε χώρο λατρείας το 2020.

Η Γκλι απεβίωσε στις 7 Νοεμβρίου 2020, έχοντας προηγουμένως νοσηλευτεί και λάβει ιατρική φροντίδα σε κτηνιατρική κλινική στο Λεβέντ της Κωνσταντινούπολης, με σημείο εκκίνησης τις 24 Σεπτεμβρίου του ίδιου έτους. Γνωστοποιήθηκε πως θα ταφεί εντός των χώρων της Αγίας Σοφίας. Ένας ειδικός λογαριασμός στο κοινωνικό δίκτυο Instagram, υπό την ονομασία «@hagiasophiacat», ήταν αφιερωμένος στην Γκλι, ενώ αριθμούσε περισσότερους από 118.000 ακολούθους κατά την περίοδο του θανάτου της.

## Βιογραφία
Η Γκλι γεννήθηκε στην Αγία Σοφία το 2004, ενώ είχε, επίσης, δύο αδέρφια, τους Πατί (τουρκικά: *Pati*) και Κιζίμ (τουρκικά: *Kızım*). Η Γκλι έχαιρε ιδιαίτερης αγάπης από τους τουρίστες οι οποίες επισκέπτονταν την Αγία Σοφία, η οποία, εκείνη την περίοδο, λειτουργούσε ως μουσείο, και κατέστη ως ένα από τα σύμβολα της Αγίας Σοφίας. Η Γκλι έγινε για πρώτη φορά ευρύτερα γνωστή όταν ο Μπαράκ Ομπάμα επισκέφτηκε την Αγία Σοφία το 2009, όπου ο ίδιος και ο Ρετζέπ Ταγίπ Ερντογάν την χάιδεψαν. Παράλληλα, την Γκλι γνώρισε και ο Αλέξης Τσίπρας, κατά τη διάρκεια επίσκεψής του στην Αγία Σοφία, τον Φεβρουάριο του 2019. Αφότου γνωστοποιήθηκε η επερχόμενη επαναλειτουργία της Αγίας Σοφίας ως χώρο λατρείας, η Γκλι κατέστη εκ νέου σημείο αναφοράς, καθώς φωτογραφίες της δημοσιεύτηκαν σε αριθμό κοινωνικών δικτύων, ενώ, παράλληλα, τα ΜΜΕ άρχισαν να ασχολούνται με την τύχη της έπειτα από την έναρξη της λειτουργίας της ως τζαμί. Από την πλευρά του, ο Τούρκος προεδρικός εκπρόσωπος, Ιμπραΐμ Καλίν, πραγματοποίησε την ακόλουθη δήλωση: «Η συγκεκριμένη γάτα έχει καταστεί ιδιαιτέρως γνωστή, ενώ υπάρχουν ακόμη κι άλλες οι οποίες δεν έχουν ακόμα γίνει το ίδιο γνωστές. Η συγκεκριμένη γάτα, καθώς και όλες οι υπόλοιπες γάτες, είναι καλοδεχούμενες στα τζαμιά μας».

Η Γκλι απεβίωσε το 2020 σε κτηνιατρική κλινική του Λεβέντ, όπου νοσηλευόταν από τις 24 Σεπτεμβρίου του ίδιου έτους, σύμφωνα με τον Κυβερνήτη της Κωνσταντινούπολης, Αλί Γιερλικαγιά.

## Παραπομπές


## Περαιτέρω ανάγνωση

*  
*  
*  

## Εξωτερικοί Σύνδεσμοι

* 

Κατηγορία:Γάτες
Κατηγορία:Πολιτισμός στην Κωνσταντινούπολη